แอร์พอร์ต เรล ลิงก์ ปรับลดค่าโดยสาร เหลือ 15-25 บาท เริ่ม 30 มี.ค.นี้
แอร์พอร์ต เรล ลิงก์ปรับลดอัตราค่าโดยสารนอกช่วงเวลาเร่งด่วนวันจันทร์-ศุกร์ สำหรับผู้โดยสารที่ถือบัตรสมาร์ทพาส ประเภทบุคคลทั่วไป เริ่ม 30 มีนาคม 2563เมื่อวันที่ 19 มี.ค.63 ผู้สื่อข่าวรายงานว่า รถไฟฟ้าแอร์พอร์ต เรล ลิงก์ ปรับลดอัตราค่าโดยสารเพื่ออำนวยความสะดวกในการเดินทาง บรรเทาความเดือดร้อนของผู้โดยสาร ลดภาระค่าครองชีพที่ใช้จ่ายประจำวัน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม จากอัตราค่าโดยสารราคาปกติ 15-45 บาท เหลือ 15-25 บาท ให้แก่ผู้โดยสารที่ถือบัตรสมาร์ทพาส ประเภทบุคคลทั่วไป (Adult Card) เป็นระยะเวลา 3 เดือน โดยจะเริ่มวันที่ 30 มีนาคม 2563นายสุเทพ พันธุ์เพ็ง กรรมการผู้อำนวยการใหญ่ บริษัท รถไฟฟ้า ร.ฟ.ท. จำกัด เปิดเผยว่า เพื่ออำนวยความสะดวกในการเดินทาง บรรเทาความเดือดร้อนของผู้โดยสาร ลดภาระค่าครองชีพที่ใช้จ่ายประจำวัน ตามที่ได้รับมอบหมายนโยบายจากรัฐมนตรีว่าการกระทรวงคมนาคม บริษัทจึงมีมาตรการลดค่าโดยสารนอกช่วงเวลาเร่งด่วน (Off Peak Hour) วันจันทร์-วันศุกร์ ใน 3 ช่วงเวลา ได้แก่ 05.30-07.00 น. 10.00-17.00 น. และ 20.00-24.00 น. ให้แก่ผู้โดยสารที่ถือบัตรสมาร์ทพาสประเภทบุคคลทั่วไป (Adult Card) จากอัตราค่าโดยสารปกติ 15-45 บาท เหลือ 15-25 บาท เป็นระยะเวลา 3 เดือน โดยจะคิดอัตราค่าโดยสารสถานีแรก 15 บาท สถานีที่สอง 20 บาท และสถานีที่ 3 เป็นต้นไปคิดค่าโดยสาร 25 บาท เริ่มตั้งแต่วันที่ 30 มีนาคม 2563 เป็นต้นไปหากมีข้อสงสัยสามารถติดต่อสอบถามข้อมูลและเงื่อนไขเพิ่มเติมได้ที่หมายเลข Call Center 1690
แอร์พอร์ต เรล ลิงก์ ปรับลดอัตราค่าโดยสารนอกช่วงเวลาเร่งด่วนวันจันทร์-ศุกร์ สำหรับผู้โดยสารที่ถือบัตรสมาร์ทพาส ประเภทบุคคลทั่วไป เริ่ม 30 มีนาคม 2563
แอร์พอร์ต เรล ลิงก์,ลดค่าโดยสาร,ลดค่าโดยสารแอร์พอร์ต เรล ลิงก์,ลดภาระค่าครองชีพ,ลดภาระค่าครองชีพของประชาชน,ลดค่าโดยสารนอกช่วงเวลาเร่งด่วน,ข่าวทั่วไป